Diari Oficial de la Generalitat Valenciana


Sumari del DOGV 3874, del 09-11-2000 (2000/8549)

Notificació de resolució d'expedient sancionador.
-------------------------------------------------

### Dades del document

Número de DOGV
:   3874

Data del DOGV
:   09-11-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/8549


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de resolució d'expedient sancionador. [2000/A8549]
  
No havent pogut notificar al domicili conegut per aquesta administració la Resolució del director general d'Obres Públiques de data 31 de març de 2000, per la qual es proposa declarar Promociones Turosol, SL, i d'altres, responsables d'infracció de la Llei de Costes, d'acord amb allò que s'ha establit en l'article 59.4 de la Llei 30/1992, de 26 de novembre, es fa públic el text íntegre de la citada resolució perquè aquest anunci servisca de notificació a l'interessat.
  
«Vista la proposta de resolució formulada per l'instructor de l'expedient de referència, en els termes següents:
  
?Que formula el senyor José Luis Martínez Zahonero, instructor de l'expedient sancionador que se segueix contra Promociones Turosol, SL, representada pel senyor Rafael Barbería Belloch i contra Construcciones Anvaor, SL, per la realització d'obres en zona de servitud de protecció sense autorització administrativa.
  
De conformitat amb allò que s'ha disposat en l'article 18 del Reial Decret 1.398/1993, de 4 d'agost, pel qual s'aprova el Reglament de Procediment per a l'Exercici de la Potestat Sancionadora, formule la present proposta de resolució que base en els fets següents:
  
1. Amb data 23 de setembre de 1999 tingué entrada en aquest Servei l'expedient de trasllat de la denúncia, amb un informe del Servei de Costes on s'indica que les obres consisteixen en tanca i construcció d'accés al bloc de l'edifici, i és superior a 1 metre d'alçària, entre les fites M-8 i M-9, del terme municipal de Dénia (Alacant); que les dites obres es troben en la zona de servitud de protecció, i que no tenia l'autorització en el moment de realitzar-se aquestes.
  
2. Amb data 22 de novembre de 1999 es notificà la resolució del director general d'Obres Públiques per la qual s'acordava la instrucció d'expedient sancionador per realització de les obres descrites en la zona de servitud de protecció sense autorització administrativa. Amb aquesta mateixa data es notificà igualment el plec de càrrecs.
  
3. Per part dels inculpats no s'han formulat al·legacions.
  
4. Amb data de 29 de novembre de 1999 té entrada en aquesta Conselleria, procedent del Servei Provincial de Costes a Alacant, la sol·licitud d'autorització del senyor Rafael Barbería Belloch, arquitecte, en representació de Promociones Turosol, SL, per a realitzar les obres objecte d'aquest expedient sancionador.
  
Amb data de 22 de desembre de 1999, el director general d'Obres Públiques dicta una resolució d'autorització, en virtut de la sol·licitud mencionada, en la qual es legalitzen les obres consistents en un paretó central de 0,50 metres d'alçària coronat amb balustrada i la pavimentació de terrassa i vorera.
  
De conformitat amb allò que s'ha actuat en el procediment es declaren fets provats els següents:
  
1. Que, entre les fites M-8 i M-9, del terme municipal de Dénia (Alacant), s'han realitzat obres consistents en tanca i construcció d'accés al bloc de l'edifici. Sent superior a un metre d'alçària.
  
2. Que les obres es troben en una zona afectada per la zona de servitud de protecció.
  
3. Que quan s'iniciaren les obres no es tenia l'autorització d'aquesta administració per a la realització de les obres.
  
4. Que no s'ha procedit a la restitució de les coses al seu anterior estat.
  
Els fets declarats provats estan qualificats com a infracció greu tipificada en l'article 175.2.e del Reglament de Costes.
  
Per a la indicada infracció es proposa una sanció de 37.500 pessetes (207,38 euros), segons allò disposat en l'article 183.b del Reglament per a l'Execució de la Llei de Costes.
  
No pertoca la reducció de la sanció imposada per a la infracció, ja que no s'ha atés el requeriment efectuat en el sisé de la resolució d'iniciació perquè procedira a la restitució de les coses i la reposició al seu anterior estat respecte de l'il·legalment construït.
  
Dels indicats fets són responsables Promociones Turosol, SL, representada pel senyor Rafael Barbería Belloch i Construcciones Anvaor, SL.
  
En conseqüència, aquest instructor proposa:
  
1. Declarar responsables de la infracció de la Llei de Costes, consistent en tanca i construcció d'accés al bloc de l'edifici. És superior en 1 metre d'alçària, entre les fites M-8 i M-9, del terme municipal de Dénia (Alacant), a la zona de servitud de protecció sense autorització administrativa, Promocions Turosol, SL, representada pel senyor Rafael Barbería Belloch i Construcciones Anvaor, SL.
  
2. Imposar solidàriament a Promociones Turosol, SL, representada pel senyor Rafael Barbería Belloch, i a Construcciones Anvaor, SL, una sanció consistent en una multa de 37.500 pessetes (207,38 euros).
  
3. Ordenar a Promociones Turosol, SL, representada pel senyor Rafael Barbería Belloch i Construcciones Anvaor, SL, la restitució de les coses i la reposició al seu anterior estat, mitjançant la demolició de les obres no autoritzades en la Resolució d'autorització de data 22 de desembre de 1999, del director general d'Obres Públiques, de conformitat amb allò que s'ha establit en l'article 179 del Reglament de Costes.
  
4. Donar trasllat de la resolució que es dicte al Servei de Costes a l'efecte de la vigilància del compliment d'allò que s'ha disposat en el punt precedent.-
  
Concedit el tràmit d'audiència als inculpats en els termes de l'article 19 del Reial Decret 1.398/1993, de 4 d'agost, per part del senyor Rafael Barbería Belloch es presenten al·legacions en les quals manifesta que no és el representant de la mercantil Promociones Turosol, SL, i que ha actuat únicament com a arquitecte de l'obra; per tant, s'ha donat una falta de legitimació, no obstant això, és coneixedor de les circumstàncies de l'obra i vol matisar que la tanca superior a 1 metre d'alçària integrada pels murs laterals de longitud de 3 metres i el maçàs ja existien, i l'única cosa que s'ha fet és restaurar aquesta obra existent anteriorment. D'altra banda, al·lega que l'obra consistent en un paretó central de 0,5 d'alçària coronat amb balustrada i la pavimentació de la terrassa i vorera estan plenament legalitzades segons la Resolució de data 22 de desembre de 1999 del director general d'Obres Públiques.
  
Finalment, al·lega que no està d'acord amb la qualificació d'infracció greu i considera improcedent la sanció pecuniària i de restitució de les coses al seu estat anterior, ja que l'estat anterior és el que existeix ara, i que s'han realitzat únicament les obres emparades en la llicència.
  
Amb data de 29 de febrer de 2000, el Servei de Costes realitzà un informe per què es posa en coneixement d'aquest Servei que:
  
?Rebuda una comunicació interna de la Resolució d'iniciació amb data 19 de gener de l'any 2000 en aquest Servei, cal dir, a efectes de vigilància, que s'efectuà visita tècnica el passat dimecres 23 de febrer, amb el següent resultat:
  
Es pogué comprovar que la tanca i l'accés estan totalment acabats i en ús, no havent-se procedit a cap restitució de les coses a l'estat anterior. Es prengueren diverses fotografies per a la seua incorporació a l'expedient.-
  
Als anteriors fets són d'aplicació els següents fonaments de dret:
  
Sobre la competència
  
La resolució d'aquest expedient competeix al director general de Obres Públiques l'article 16 del Decret 225/1999, de 15 de desembre, del Govern Valencià, pel qual s'aprova el Reglament Orgànic i Funcional de la Conselleria de Obres Públiques, Urbanisme i Transports.
  
Sobre el procediment
  
En la tramitació d'aquest procediment s'han seguit les vies de l'establit pel Reial Decret Llei 14/1993, de 4 d'agost, pel qual s'aprova el Reglament del Procediment per a l'Exercici de la Potestat Sancionadora, amb les especialitats previstes en el Reglament per a l'Execució de la Llei de Costes, article 192 i següents.
  
Sobre el fons
  
Respecte a la legitimació passiva del senyor Rafael Barbería Belloch, ens remetem a la sol·licitud d'autorització presentada per aquest en representació de la mercantil Promociones Turosol, SL, al Servei Provincial de Costes d'Alacant en data 13 de setembre de 1999, per tant si té legitimitat per a la sol·licitud de l'autorització davant d'aquesta administració, d'igual manera està legitimat per a ser part en aquest procediment, màximament quan es tracta d'un mateix objecte, és a dir, de les mateixes obres. Però per si queda algun dubte, s'ha d'indicar que en l'article 177.1.b del Reglament de Costes s'estableix els qui són responsables de la infracció, i s'assenyala el promotor de l'activitat, l'empresari que l'executa i el tècnic director d'aquesta. I, per tant, és el senyor Barbería Belloch l'arquitecte de l'obra, que és en qualsevol cas responsable solidari de la infracció.
  
En consideració a l'argument que les obres ja existien anteriorment, i que estan integrades per uns murs laterals de longitud de 3 metres i un maçàs i que l'única cosa que s'ha fet és restaurar, s'ha de recordar la condició segona de la resolució del director general d'Obres Públiques que el mateix inculpat es menciona en el seu escrit d'al·legacions, del següent tenor literal:
  
Número 2.a) ?Aquesta autorització no pressuposa la legalització de les instal·lacions existents, ja que el peticionari no ha presentat el permís concedit en el seu dia per l'administració de l'estat per a la construcció de l'edifici. Tampoc no implica l'autorització per a portar a cap activitats auxiliars o depòsits dels residus d'explotació...- Per tant, no es pot considerar com una circumstància atenuant que les mencionades obres ja estigueren realitzades, mentre no es demostre que aquestes estaven autoritzades mitjançant un permís d'obres, llicència o un altre títol necessari per a la seua legalització, qüestió que pareix improbable, ja que aquestes infringeixen la legislació de costes que s'aplica en aquest expedient.
  
En relació amb la legalització de les obres consistents en paretó central de 0,50 metres d'alçària, s'ha d'assenyalar que no ha sigut tingut en compte a l'hora de considerar la infracció, i això perquè en qualsevol moment s'està parlant d'obres superiors al metre d'alçària, és a dir, tot allò que supera el metre d'alçària és el que ha donat lloc a aquest procediment sancionador.
  
Finalment, respecte a la qualificació d'infracció greu, s'han de portar a col·lació els articles que han sigut infringits, començant per l'article 48.1 del Reglament de Costes, que estableix la necessària autorització prèvia de la comunitat autònoma per a poder realitzar obres, usos o activitats en zona de servitud de protecció del domini públic marítim terrestre, i no s'ha aconseguit la dita autorització ja que no es consideren les obres en qüestió legalitzables en la resolució anteriorment mencionada, queda clar que s'ha infringit aquest article, així com l'article 44.3 del citat reglament, que estableix l'obligació de no superar el metre d'alçària la part opaca dels murs situats en aquesta zona de servitud de protecció. Tot això, unit a la qualificació que dóna l'article 175.2.e del reglament, que estableix: ?Seran infraccions greus: e) La realització de construccions no autoritzades en zona de servitud de protecció.-, deixa sense cap dubte clar quina és la classificació que correspon a les dites obres.
  
Per allò que s'ha exposat,
  
En virtut de les atribucions que confereixen a aquesta Direcció General d'Obres Públiques l'article 16 del Decret 225/1999, de 15 de desembre, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports, i de conformitat amb la proposta formulada per l'instructor, resolc:
  
Primer
  
Declarar responsables en concepte d'autors de la infracció de la Llei de Costes, consistent en tanca i construcció d'accés al bloc de l'edifici. És superior a 1 metre d'alçària, entre els M-8 i M-9, terme municipal Dénia (Alacant), a la zona de servitud de protecció sense autorització administrativa a Promociones Turosol, SL, el senyor Rafael Barbería Belloch i Construcciones Anvaor, SL.
  
Segon
  
Imposar solidàriament a Promociones Turosol, SL, el senyor Rafael Barbería Belloch i Construccions Anvaor, SL, una sanció consistent en una multa de 37.500 pessetes (207,37 euros).
  
Tercer
  
Comunicar a Promociones Turosol, SL, el senyor Rafael Barbería Belloch i Construcciones Anvaor, SL, que hauran de fer efectiu el pagament de la multa segons s'indica al dors de la carta de pagament que s'adjunta, i el termini per a efectuar l'ingrés és l'assenyalat en els articles 3 i 20 del Reglament General de Recaptació; això és, si la notificació resultara practicada entre l'1 i el 15 del mes l'ingrés s'efectuarà fins al dia 5 del mes següent o immediat hàbil posterior; i si es practicara entre els dies 16 i últim del mes l'ingrés s'efectuarà fins al dia 20 del mes següent o l'immediat hàbil posterior.
  
Transcorregut el dit termini sense haver fet efectiva la sanció, s'expedirà el corresponent certificat de descobert per al seu cobrament per la via de constrenyiment.
  
Quart
  
Requerir els inculpats perquè en el termini de 10 dies a comptar des de l'endemà a la notificació de la present resolució, procedisquen a corregir la situació creada, mitjançant la demolició de l'il·legalment construït i restitució de l'estat anterior de la construcció.
  
Que es done trasllat al Servei de Costes de la present resolució a l'efecte de la vigilància d'allò que s'ha disposat en el punt precedent.
  
Contra aquesta resolució, que no posa fi a la via administrativa, es pot interposar un recurs d'alçada davant del conseller d'Obres Públiques, Urbanisme i Transports en el termini d'un mes a partir de l'endemà de la notificació de la present.
  
Les resolucions que no posen fi a la via administrativa no seran executives mentre no haja recaigut una resolució del recurs d'alçada que, si és procedent, s'haja interposat o haja transcorregut el termini per a la seua interposició sense que aquesta s'haja produït.
  
L'import de la multa s'haurà de fer efectiu en qualsevol de les oficines de les entitats col·laboradores que s'indiquen en l'imprés que els interessats hauran d'arreplegar en el Servei de Gestió de Ports i Costes de la Conselleria d'Obres Públiques, Urbanisme i Transports.
  
València, 31 de març de dos mil.- El director general d'Obres Públiques: Pedro Marco Segura.»